20/12/2021 | Administración LocalMunicipal
Neda
Anuncio de aprobación definitiva de modificación das bases de execución do Orzamento do exercicio 2021

O día 15 de novembro de 2021, o Pleno da Corporación aprobou inicialmente dous expedientes de modificación das bases de execución do orzamento, a fin de incorporar dous anexos nos que se incluiran as bases reguladoras de dúas liñas máis de subvencións en concurrencia a contemplar no Orzamento do exercicio actual. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP nº 221 do día 19 de novembro de 2021. Durante o dito prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase a redacción completa de tal modificación aos efectos da súa aprobación definitiva e entrada en vigor. A pandemia provocada pola COVID-19 supuxo ter que facer fronte a unha nova situación, única ata o momento, e que fai que as Administracións Públicas, dentro das nosas posibilidades, aunemos esforzos para paliar o impacto económico e a perda de actividade que está a sofrir o noso tecido empresarial. Isto require da posta en marcha de medidas eficaces e eficientes. Declarado o estado de alarma en marzo de 2020, prodúxose a supensión da apertura ao público de diferentes actividades, excepto aquelas consideradas como esenciais. Isto levou ao peche de moitos locales e establecementos. Así, víronse afectados locais e establecementos nos que se desenvolvían espectáculos públicos e actividades deportivas e de lecer. Tamén se produxo unha suspensión das actividades de hostalería e restauración, de xeito tal que esta actividade só podía prestarse como servizo de entrega a domicilio. Tamén desde a Comunidade Autónoma se dictaron normas que suspendían actividades económicas correspondentes a academias, autoescolas, perruquerías (salvo servizos a domicilio por causas debidamente xustificadas). Tamén epígrafes da área de educación tiveron que suspender a súa actividade. E incluso se produxo a suspensión temporal da apertura ao público dos centros e establecementos de logopedia, podoloxía e fisioterapia en todo o territorio da Comunidade Autónoma de Galicia, salvo tratamentos urxentes e inaprazables. Asemade, moitas actividades económicas que non se viron afectadas polo peche dos seus establecementos pola normativa derivada do estado de alarma, sí experimentaron un parón na súa actividade económica coa consecuencia da baixada dos seus ingresos así como empresas que solicitaron un ERTE. Á vista da situación que todo isto ocasionou dentro do tecido económico e productivo deste Concello, e co fin de mitigar o dano causado no exercicio actual, á espera dunha recuperación para os vindeiros exercicios, e como complemento ás axudas tramitadas no exercicio anterior, cofinanciadas pola Deputación Provincial, dentro do programa PEL – REACTIVA, é polo que se opta por abrir unha nova liña de axudas dirixida a aqueles autónomos e pequenas empresas deste Concello que se encadan en determinados sectores, e que viron perxudicada a súa actividade, cun menoscabo da mesma e, polo tanto, da súa facturación. Tratamos así de mitigar estos efectos negativos sobre o sector económico e produtivo municipal, colaborando tamén dalgún xeito a manter os niveis de emprego. As presentes bases teñen por obxecto establecer a regulación (solicitude, tramitación, concesión, xustificación, pago e reintegro) das subvencións a conceder polo Concello de Neda destinadas a paliar o impacto derivado da crise socioeconómica ocasionada polo Covid-19 sobre as pequenas empresas e persoas traballadoras autónomas de Neda que se indicarán no apartado terceiro destas bases Os efectos da pandemia que estamos a vivir seguen notándose con especialidade en determinados sectores que forman parte do tecido produtivo e empresarial de Neda constituído, principalmente, por persoas traballadoras autónomas e microempresas, polo que é vontade deste concello contribuír economicamente a súa recuperación e volta a un contexto socioeconómico de recuperación. Esta nova liña de subvencións trata de completar as axudas xa outorgadas con anterioridade polo concello no ano 2020, como foron as axudas para o impulso da actividade económica no termo municipal de Neda, para paliar os efectos do Covid-19, financiada con cargo ás axudas do PEL REACTIVA de concellos adheridos ao fondo de financiamento para a reactivación económica e social da provincia de A Coruña financiadas nun 20% con fondos propios. Ten a consideración de concepto subvencionable o financiamento de gastos estruturais e de funcionamento correntes, que axuden ao mantemento da actividade. O importe da subvención deberá destinarse a gastos inherentes á actividade, de funcionamento e mantemento, podendo destinarse aos gastos de aluguer de local ou vehículos da empresa, gastos hipotecarios do local ou sede social da empresa, dixitalización do negocio, nóminas de traballadores, cotas á seguridade social dos traballadores ou empresario autónomo, mercadotecnia e publicidade, actuacións de mantemento do local, subministracións de materias primas, servizos profesionais independentes, primas de seguros e subministracións (auga, electricidade e gas). Os gastos subvencionables corresponderanse con gastos realizados e efectivamente abonados entre o período comprendido do 01.01.2021 ao 31.12.2021. Estas axudas van dirixidas a persoas traballadoras autónomas con ou sen traballadores/as ao seu cargo, microempresas, pequenas empresas, comunidades de bens, sociedades civís ou entidades económicas empresariais sen personalidade xurídica que reúnan, no momento de presentar a solicitude de subvención, os seguintes requisitos: - Ter o seu domicilio fiscal ou local de negocio no Concello de Neda. - Non atoparse incursas en ningunha das circunstancias recollidas no artigo 13.2 e 13.3 da Lei 38/2003, do 17 de novembro, xeral de subvencións. - Estar ao corrente no cumprimento das súas obrigas tributarias coa Axencia Estatal de Administración Tributaria, a Axencia Tributaria Galega e coa Tesourería Xeral da Seguridade Social. - Non ter débedas co concello de Neda. - Cumprir coas obrigas establecidas na base 9. - Estar dado de alta no Réxime Especial de Traballadores Autónomos (RETA) ou en calquera outro réxime especial por conta propia da Seguridade Social, no caso das persoas físicas. - Estar dado de alta nalgún dos seguintes epígrafes que se describen a continuación, por entender que se trata das actividades que dentro deste concello de Neda sufriron unha maior merma da súa actividade e dos seus ingresos durante este exercicio 2021, como consecuencia dos efectos da COVID-19 sobre a actividade económica municipal. Epígrafes de servizos de taxis, hostelería, hospedaxe e pensións, feiras e verbenas, pirotecnia, perruquerías e salóns de beleza, comercio ao por menor de productos alimenticios sen establecemento. - Que pecharan os seus establecementos e cesaran na súa actividade de xeito obrigado ou por descenso na súa facturación por mor do estado de alarma ocasionado pola pandemia da COVID-19 no ano 2020 (o cese de actividade pódese comprobar a través do informe de vida laboral, no que aparece o período de cese de actividade). Ou ben, empresas en ERTE por mor da pandemia. Ou ben actividades establecidas nos epígrafes de servizos de taxis, hostelería, hospedaxe e pensións, feiras e verbenas, pirotecnia, peluqierías e salóns de beleza, comercio ao por menor de productos alimenticios sen establecemento. - Aqueles cuxa facturación se vira reducida, polo menos, nun 25% no exercicio 2020 con relación o exercicio 2019, debendo ser xustificado mediante as correspondentes declaracións tributarias (modelo 390, 130, 100, e, no caso de módulos, mediante libro-rexistro de ingresos). A microempresa e a pequena empresa son aquelas definidas conforme Anexo I do Regulamento (UE) nº 651/2014 da Comisión, do 17 de xuño de 2014. Non poderán obter a condición de beneficiarios os autónomos colaboradores. A contía destinada a atender estas subvencións ascende a un importe total 70.000,00 euros do orzamento municipal para o exercicio 2021, na aplicación orzamentaria 430.47901, financiada con fondos propios do concello de Neda. A subvención será outorgada a todasas persoas beneficiarias que reúnan os requisitos sinalados nas presentes bases, ata esgotar o crédito dispoñible, rateándose, no seu caso, a contía total máxima fixada na convocatoria dentro do crédito dispoñible entre o número de solicitudes presentadas que reúnan os requisitos sinalados nas bases. Concederase unha cantidade fixa de: - Ata un máximo de 1.000,00 euros por cada beneficiario desta axuda. Estas axudas serán compatibles con calquera outra concedida por entidades públicas ou privadas, autonómicas, estatais ou internacionais, sempre que o importe total das axudas percibidas polo mesmo concepto non supere o custo total dos gastos subvencionables polas presentes axudas. Estas axudas quedan sometidas ao réxime de minimis. A axuda total de minimis concedida a unha única empresa non excederá de 200.000 euros durante os tres últimos exercicios fiscais. Deberá terse en conta as Comunicacións da Comisión Europea sobre Marco Temporal relativo ás medidas de axuda estatal destinadas a apoiar a economía no contexto do actual brote da COVID-19: C/2020/1863, publicada no DOUE C 91I do 20/03/2020, e modificacións do 03/04/2020, publicada no DOUE C 112I do 04/04/2020, e do 12/05/2020, publicada no DOUE C 164 do 13/05/2020. As solicitudes deberán presentaranse por vía telemática a través da Sede Electrónica do Concello de Neda, para aquelas persoas interesadas que teñan a obriga de relacionarse coa Administración por medios electrónicos. As persoas interesadas en participar na presente convocatoria deberán presentar o modelo de solicitude normalizado que estará dispoñible na páxina web municipal asinado dixitalmente pola persoa física ou a representante legal da persoa xurídica. A presentación telemática producirá plenos efectos xurídicos, sempre que a solicitude sexa enviada dentro do prazo establecido. Para presentar a solicitude de maneira telemática é imprescindible que o/a solicitante, no caso de persoas físicas, e a representante legal da entidade, cando se trate de persoas xurídicas, dispoñan de sinatura electrónica. Non se admitirá máis dunha solicitude por entidade. Considérase unha soa entidade todas aquelas nas que os/ as socios/as, administradores/as ou membros da xunta directiva sexan comúns nunha porcentaxe superior ao 50% ás vinculadas nos termos establecidos na Lei xeral de subvencións e nas súas normas de desenvolvemento, así como as que puidesen encaixar no concepto de grupo nos termos dispostos no Código de Comercio. No caso de presentación de varias solicitudes só se terá en conta a última presentada, que deixará sen efecto e anulará todas as anteriores. A presentación dunha declaración responsable falseando as condicións requiridas para a concesión dunha subvención ou ocultando as circunstancias que a impedisen ou limitasen, poderá ter a consideración dunha infracción moi grave nos termos da Lei 9/2007, do 13 de xuño, de subvencións de Galicia, coas posibles consecuencias sancionadoras e de reintegro da subvención percibida, nos termos que se recollen na dita norma. A estes efectos terase presente o réxime xurídico da declaración responsable previsto no artigo 69 da Lei 39/2015, do 1 de outubro, do Procedemento administrativo común das Administracións Públicas. En calquera caso, considerarase como falseamento ou ocultación das circunstancias o incumprimento do compromiso de manter os requisitos necesarios para ter dereito ao cobro da subvención, a falta de documentación que o acredite e o incumprimento da obriga de comunicar que se deixaron de cumprir os requisitos esixibles. Non axustarse aos termos desta convocatoria, así como a ocultación de datos, a súa alteración ou calquera outra alteración da información será causa de desestimación da solicitude, sen prexuízo do disposto nos artigos 54 a 56 da Lei 9/2007, do 13 de xuño, de subvencións de Galicia. O prazo de presentación de solicitudes será de 20 días hábiles a partir do día seguinte á publicación do extracto da convocatoria no Boletín Oficial da Provincia de Coruña (BOP). A presentación da solicitude de subvención fora do prazo establecido e a non utilización dos formularios normalizados de uso obrigatorio, serán causas de inadmisión. A solicitude normalizada deberá estar asinada pola persoa interesada ou a súa representante legal e debe acompañarse obrigatoriamente da seguinte documentación: a) Anexo I de solicitude da axuda. b) Anexo II declaración responsable do cumprimento de requisitos e obrigas. c) DNI/NIE ou CIF, segundo corresponda, polas dúas caras. d) Copia da escritura de constitución, acta fundacional ou documento equivalente, acreditativa da personalidade xurídica. e) Documentación que acredite a capacidade da persoa que actúe como representante da entidade para actuar no seu nome. f) Copia do DNI ou NIE da persoa que exerza a actividade. g) Certificado actualizado de Situación Censal que indique a actividade económica coa súa data de alta, o domicilio fiscal e os locais de desenvolvemento da actividade. h) Resolución/certificación do alta no Réxime Especial de Traballadores Autónomos ou a Mutua profesional correspondente. I) Informe actualizado de Vida Laboral da persoa traballadora autónoma ou empresa, expedido pola Tesourería Xeral da Seguridade Social no que se inclúa o número de traballadores/as ao seu cargo. e) Certificación de titularidade de conta bancaria. f) Documentación acreditativa da baixada de facturación de alomenos o 25%, se é o caso. A instrución do procedemento corresponderá á Comisión de Valoración, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, analizando o cumprimento por parte das persoas beneficiarias dos requisitos establecidos nas presentes bases, quedando facultada para ese efecto para a interpretación das bases, que deberá facerse, en todo caso, atendendo ao obxecto e finalidade previstos no texto regulador. O procedemento de tramitación das subvencións recollidas nesta orde axustarase ao disposto no artigo 19.2 da Lei 9/2007, do 13 de xuño, de subvencións de Galicia, dado que polo obxecto e finalidade da subvención non resulta necesario realizar a comparación e prelación das solicitudes presentadas nun único procedemento. Se resultase que a documentación está incompleta ou é defectuosa, de conformidade co disposto no artigo 23.5 da Lei 38/2003, do 17 de novembro, Xeral de Subvencións, requiriráselle ao solicitante para que no prazo de dez días a partir do día seguinte á data de notificación, achegue a documentación necesaria ou emende os defectos observados, facéndolle saber que, no caso de incumprimento, entenderase que desiste da súa solicitude, logo de resolución que deberá ser ditada nos termos previstos no artigo 21 da Lei 39/2015 de 1 de outubro do Procedemento Administrativo Común das Administracións Públicas. Finalizado o prazo de presentación de solicitudes, constituirase a Comisión de Valoración, que comprobará, as solicitudes recibidas. Aquelas solicitudes que cumpran cos requisitos esixidos serán propostas pola Comisión de Valoración para ser resoltas favorablemente, elaborando proposta de resolución. A subvención será outorgada a todas as persoas beneficiarias que reúnan os requisitos sinalados nas presentes bases, ata esgotar o crédito dispoñible, rateándose, no seu caso, a contía total máxima fixada na convocatoria dentro do crédito dispoñible entre o número de solicitudes presentadas que reúnan os requisitos sinalados nas bases. Na proposta deberán figurar as solicitudes admitidas e propostas para concesión de subvención, así como as solicitudes a desestimar, con indicación do motivo ou motivos de desestimación. A Comisión de Valoración elaborará proposta de resolución que someterá ao órgano competente para resolver e para a súa posterior publicación. O órgano competente para resolver será a Xunta de Goberno Local. A Xunta de Goberno Local ditará acordo de resolución do procedemento, previo informe de fiscalización por parte da Intervención Municipal. O Acordo será obxecto de publicación, na páxina web municipal, no taboleiro de edictos electrónico do Concello e no Boletín Oficial da Provincia, producindo esta publicación os efectos da notificación. A data de cómputo de prazos empezará ao día seguinte da publicación no taboleiro de edictos dixital do Concello. O prazo máximo para resolver e notificar o acordo será de tres meses a contar dende o seguinte á finalización do prazo de presentación das solicitudes. A resolución poñerá fin á vía administrativa, podéndose interpor contra ela recurso potestativo de reposición no prazo dun mes, ante o mesmo órgano que dite a resolución ou ben recorrer directamente ante a orde xurisdicional contencioso-administrativo na forma e prazos previstos na lei reguladora desta xurisdición. As persoas beneficiarias deberán cumprir coas obrigas específicas recollidas no artigo 11 da Lei 9/2007, do 13 de xuño, en especial, as seguintes: 1. Cumprir con todos os requisitos indicados nestas bases.2. As persoas beneficiarias están obrigadas a permanecer en alta no Réxime Especial da Seguridade Social de Traballadores por Conta Propia/ Autónomos ou no que, no seu caso, corresponda da Seguridade Social ou en Mutualidades profesionais ou no caso das microempresas, a manter a mesma forma xurídica polo menos dous meses dende a finalización do período subvencionable.3. Declarar no momento de presentación da solicitude que non presenta máis dunha solicitude por entidade ou persoa física (autónomo/a). No caso de que o solicitante sexa unha persoa física, declaración de que non forma parte dunha sociedade que teña solicitado outra subvención na presente convocatoria.4. Cumprir coa normativa de minimis e non superar os límites establecidos na normativa para o seu sector, se esta resultase de aplicación.5. Declarar a obtención de subvencións ou axudas procedentes doutras administracións e entidades públicas ou privadas, nacionais ou internacionais e acreditar que a suma de todas elas non supera o límite de 40.000 €. 6. Comunicar de inmediato ao concello calquera modificación que puidera afectar a algún dos gastos recollidos na solicitude inicial realizada, para a valoración do caso por parte do Departamento responsable das axudas.7. Empregar a subvención outorgada para o mesmo fin para o cal foi concedida, axustándose aos termos establecidos nas Bases e na convocatoria e de conformidade coa lexislación vixente.8. Conservar os documentos xustificativos da aplicación da subvención recibida, incluídos os documentos electrónicos, que poidan ser obxecto das actuacións de comprobación e control durante o período establecido, en cada caso, pola lexislación vixente sobre a materia.9. Dar o seu consentimento ao tratamento de datos de carácter persoal e a súa publicación de acordo coa lexislación vixente en materia de protección de datos de carácter persoal.10. Dar publicidade, nos termos establecidos na resolución de concesión, ao carácter público do financiamento da actividade realizada, figurando expresamente nun lugar visible do centro de traballo o logotipo do Concello. O mesmo tipo de publicidade realizarase nun lugar preferente da páxina web da empresa, de existir esta.11. Xustificar o cumprimento dos obxectivos, requisitos, condicións e de finalidade suxeita á subvención, someténdose ás actuacións de comprobación e control, que poderá efectuar o concello, como outros órganos de control competentes, tanto nacionais como comunitarios.12. Atender e proporcionar, no seu caso, canta información lle poidan solicitar os servizos de control interno municipal do concello.13. Someterse ao control financeiro exercido polo órgano interventor municipal. O prazo de xustificación remata o día 31 de maio de 2022, e dita xustificación realizarase mediante a presentación na sede electrónica (https://sede.neda. gal) da documentación sinalada a continuación no Rexistro do Concello asinada dixitalmente: 1. Unha relación clasificada dos gastos obxecto de subvención.2. Facturas orixinais ou copias compulsadas.3. En caso de xustificación de gastos de persoal, deberán achegarse os correspondentes contratos de traballo ou nóminas e boletíns de cotización á seguridade social, TC1 e TC2, así como os documentos bancarios acreditativos dos correspondentes pagos.4. En caso de xustificación de seguros, ademais da documentación acreditativa do pago deberá acompañarse a correspondente póliza.5. En caso de xustificación de gastos de aluguer deberá acompañarse, ademais da documentación acreditativa do pago, o correspondente contrato.6. En caso de xustificación de gastos hipotecarios, ademais da documentación acreditativa do pago deberá acompañarse o correspondente contrato de hipoteca.7. Unha relación detallada doutros ingresos ou subvencións que financien os conceptos subvencionados por medio de subvención, con indicación do importe e a súa procedencia.8. Xustificantes bancarios do pagamento das facturas. Só se admitirán pagamentos en efectivo cando o importe da factura sexa inferior a 100,00 euros e sen que poida ser obxecto de fraccionamento.9. Declaración doutras axudas ou subvencións públicas para financiar as mesmas actividades con indicación de importe (Anexo III). 10. Declaración asinada polo responsable da entidade beneficiaria de que a subvención se destinou ós mesmos fins para os que foi solicitada e concedida (Anexo III). 11. Declaración responsable ou, no caso de que o importe da subvención supere os 3.000,00€, certificados de estar ao corrente no cumprimento das obrigas tributarias e coa seguridade social.12. Documentación gráfica da actividade onde conste a colaboración do Concello de Neda. O concello aboará o importe da subvención concedida logo da presentación da documentación xustificativa do gasto realizado. O pago da subvención realizarase mediante transferencia bancaria á conta bancaria indicada pola persoa beneficiaria da subvención. A constatación do incumprimento dos requisitos necesarios ou dos deberes asumidos como consecuencia da concesión da subvención, así como a falsidade documental, poderá dar lugar á extinción do dereito ao seu desfrute ou á modificación da resolución de concesión, ao reintegro das cantidades percibidas e, no seu caso, á incoación do correspondente expediente sancionador, conforme ao establecido na Lei 38/2003, do 17 de novembro, xeral de subvencións, así como cantas responsabilidades de toda orde puidesen derivarse. Para todo o non previsto nestas bases será de aplicación a normativa seguinte: - Lei 39/2015, do 1 de outubro, do procedemento administrativo común das Administracións Públicas. - Lei 7/1985, do 2 de abril, reguladora das Bases do Réxime Local. - Lei 29/1998, do 13 de xullo, reguladora da Xurisdición Contencioso-administrativa. - Lei 38/2003, do 17 de novembro, xeral de subvencións. - Lei 9/2007, do 13 de xuño, de subvencións de Galicia. - Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións. - Bases de execución do orzamento do concello de Cedeira, vixentes no momento da concesión. - Regulamento (UE) n.º 1407/2013, da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas de minimis (DOUE L 352, do 24 de decembro). - Marco temporal relativo ás medidas de axuda estatal destinadas a apoiar a economía no contexto do actual brote de COVID-19, recollido na Comunicación da Comisión Europea do 19 de marzo de 2020 (2020/C 91 I/01) (DOUE do 20 de marzo), e as súas posteriores modificacións - Lei orgánica 3/2018, do 5 de decembro, de Protección de datos persoais e garantía de dereitos dixitais. Así mesmo, aplicaranse todas aquelas normas legais ou regulamentarias, que conteñan prescricións relativas ás subvencións ou sexan susceptibles de producir efectos no dito ámbito. A xestión destas axudas suxeitarase aos principios de publicidade, concorrencia, transparencia, obxectividade, igualdade e non discriminación, así como á eficacia no cumprimento de obxectivos de eficiencia na asignación e utilización dos recursos públicos. Os datos persoais obtidos neste procedemento serán tratados, na súa condición de responsable, polo concello de Neda coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica do concello de Neda ou presencialmente nos lugares e rexistros establecidos na normativa reguladora do procedemento administrativo común. Todo o cal se informa en cumprimento do disposto nos artigos 11 e seguintes da Lei orgánica 3/2018, do 5 de decembro, de protección de datos de carácter persoal e a súa normativa de desenvolvemento. En representación da seguinte entidade, no seu caso: SOLICITO: Que me sexa concedida unha subvención ao abeiro da convocatoria de axudas do Concello de Neda no marco do PROGRAMA: DE AXUDAS A AUTÓNOMOS E MICROEMPRESAS CONVOCADO POLO CONCELLO DE NEDA Nota.- Adxunto a este anexo, as persoas solicitantes deberán presentar a seguinte documentación:  Anexo II declaración responsable do cumprimento de requisitos e obrigas.  DNI/NIE ou CIF, segundo corresponda, polas dúas caras.  Copia da escritura de constitución, acta fundacional ou documento equivalente, acreditativa da personalidade xurídica.  Documentación que acredite a capacidade da persoa que actúe como representante da entidade para actuar no seu nome.  Copia do DNI ou NIE da persoa que exerza a actividade.  Certificado actualizado de Situación Censal que indique o domicilio fiscal e os locais de desenvolvemento da actividade.  Resolución/certificación do alta no Réxime Especial de Traballadores Autónomos ou a Mutua profesional correspondente.  Informe actualizado de Vida Laboral da persoa traballadora autónoma ou empresa, expedido pola Tesourería Xeral da Seguridade Social no que se inclúa o número de traballadores/as ao seu cargo.  Certificación de titularidade de conta bancaria. A presentación da presente solicitude comporta a autorización ao Concello de Neda para a obtención das certificacións de estar ao corrente de débedas coa Axencia Tributaria Estatal e Autonómica, así como coa Tesorería Xeral da Seguridade Social e para comprobar de oficio que estean ao corrente do cumprimento da súas obrigas fiscais co Concello de Neda, así como o padrón de habitantes, se é o caso. A presentación da presente solicitude comporta a autorización ao Concello de Neda, no suposto de ter a condición de beneficiario/a da subvención, para realizar as actuacións de comprobación e seguimento necesarias para comprobar o cumprimento da finalidade destas axudas municipais. Asinado dixitalmente. En representación da seguinte entidade, no seu caso: DECLARO (só riscar en caso afirmativo):  Ter o domicilio fiscal ou local de negocio no Concello de Neda.  Non atoparme incursa en ningunha das circunstancias recollidas no artigo 13.2 da Lei 38/2003, do 17 de novembro, xeral de subvencións.  Estar ao corrente no cumprimento das súas obrigas tributarias coa Axencia Estatal de Administración Tributaria, a Axencia Tributaria Galega e coa Tesourería Xeral da Seguridade Social.  Non ter débedas co concello de Neda.  Que todos os datos que constan na solicitude e nos documentos que se xuntan son certos.  Que a actividade desenvolvida sufriu unha redución da facturación do exercicio 2020 con relación ao 2019 de, polo menos, o 25 %.  Que para a mesma actividade ou proxecto, esta entidade solicitou e/ou obtivo as axudas que se detallan a continuación:      Que non solicitou nin percibiu outras axudas para a mesma actividade ou proxecto que a subvención desta convocatoria de calquera administración ou ente público ou privado, nacional ou internacional.  Cumprir coas obrigas establecidas na base 9.  Estar dada de alta no Réxime Especial de Traballadores Autónomos (RETA) ou en calquera outro réxime especial por conta propia da Seguridade Social, no caso das persoas físicas.  Non estar afectada polos límites establecidos no réxime de “minimis” ao que se acollen estas axudas.  Non estar afectada polo Marco Nacional Temporal II, e en xeral, ao do resto dos marcos nacionais temporais e ao do Marco temporal relativo ás medidas de axuda estatal destinadas a apoiar a economía no contexto do actual brote de COVID-19.  No caso de ser beneficiaria da subvención, comprométese a cumprir todos os compromisos e obrigas recollidos nestas bases. Asinado dixitalmente. Estas bases teñen por obxecto establecer os criterios e o procedemento para conceder as subvencións municipais, de acordo cos principios de publicidade, transparencia, obxectividade, libre concorrencia, non discriminación e igualdade, orientadas á promoción de investimentos considerados de interese público, coa finalidade de contribuír a que as entidades sen ánimo de lucro do Concello, ou que promoven actuacións de carácter cultural ou deportivo, acaden os obxectivos que lles son propios; ou que, en xeral contribúan ó fomento dos intereses xerais ou sectoriais dos veciños do Municipio. Os fins indicados anteriormente efectuaranse de conformidade coa normativa aplicable especialmente prevista nos artigos: 25 da lei 7/1985, de 2 de abril, reguladora das bases do réxime local; 294 da lei 5/1997, do 22 de xullo, de administración local; 40.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais; e 23 e seguintes do regulamento de servizos das corporacións locais; lei 38/2003, do 17 de novembro, xeral de subvencións; real decreto 887/2006, do 21 de xullo; real decreto 2225/1993, do 17 de decembro, en canto non se opoña a esta última. As subvencións obxecto desta convocatoria efectuaranse con cargo ás aplicacións orzamentarias 334.78000 (realización de investimentos, promoción cultural, por importe máximo de 6.000,00€) e 341.78000 (realización de investimentos, promoción do deporte, por importe máximo de 4.000,00€). A presente convocatoria ten por obxecto o establecemento de axudas económicas para a realización de investimentos por parte dalgunhas das entidades que poden ser beneficiarias das axudas municipais para a realización de actividades de promoción cultural e deportiva, e que supoñan construción ou mellora de infraestruturas ou dotación de equipamentos aos efectos de contribuír a que acaden os obxectivos para os que foron creadas. Entenderase por investimento os gastos de natureza inventariable tales como inmobles, mobles ou outros susceptibles de inventario, cun custo unitario superior a 100 euros. O período que se terá en conta para a realización dos investimentos será o ano natural (dende o 1 de xaneiro de 2021 ata o 31 de decembro de 2021). Poderán solicitar estas subvencións as entidades legalmente constituídas e inscritas no rexistro municipal de Asociacións, con sede social en Neda, que poidan levar a cabo os proxectos, actividades ou se atopen na situación que motiva a concesión da subvención, debendo nomear un representante con poderes bastantes para cumprir as obrigas de beneficiario. Deben cumprir, en todo caso, os seguintes requisitos: - Estar inscritas no Rexistro Municipal de Asociacións. - Carecer de fins de lucro. - Ter a súa sede social en Neda. - Desenvolver as súas actividades preferentemente no termo municipal, ou no caso de efectuarse fóra deste, deberá tratarse de actividades que suplan ou complementen ás atribuídas ó Concello de Neda. - Non ter pendente de xustificar ningunha subvención concedida polo Concello de Neda. - Estar ó corrente das obrigas tributarias co Concello de Neda. - Non estar incursa a persoa representante e a entidade nas causas de incompatibilidade ou incapacidade para seren beneficiarias ou percibiren subvencións das administracións públicas, segundo o disposto na lexislación de carácter xeral. As subvencións destinadas á realización de investimentos de promoción do deporte poderán ser solicitadas polos clubs e entidades deportivas que promovan o fomento de actividades físico-deportivas. a) Instancia individualizada, asinada polo presidente da entidade, asociación, o por quen teña conferida a delegación, debendo acreditar debidamente tal circunstancia, na que conste a cuantía da subvención que se solicita. b) Memoria explicativa do investimento para o que se solicita subvención, e na que se indicarán aspectos coma os seguintes: descrición do investimento que se vai realizar, a fin de comprobar que é subvencionable dentro desta convocatoria; explicación da necesidade do investimento (para que actividades se precisa, que tipo de proxectos se queren facer a partir deste investimento, etc). c) Orzamento detallado dos gastos ocasionados polas actuacións para as que se solicita a subvención e dos ingresos previstos para a súa financiación. d) No caso de tratarse de obras, declaración de ter acreditada a propiedade ou dereito real que se posúa sobre o ben inmoble e, no seu caso, declaración de ter autorización do propietario para a realización das obras. e) Compromiso de manter a adscrición do ben ás fins que motivaron a concesión da subvención por un prazo mínimo de cinco anos, no caso de inmobles ou de dous anos no caso de bens inventariables. f) Acreditación documental e fotográfica das actuacións a desenvolver, sempre que fose posible. g) Certificación dos cargos representativos e domicilio social, con expresión do DNI o CIF. (Se fosen entidades inscritas no Rexistro de Asociacións do Concello non se esixirá tal trámite). h) Estatutos da entidade para o caso das asociacións e demais persoas xurídicas. (Se fosen entidades inscritas no Rexistro de Asociacións do Concello non se esixirá tal trámite). i) Copia do CIF da entidade. (Se fosen entidades inscritas no Rexistro de Asociacións do Concello non se esixirá tal trámite). j) Declaración de se lles foron concedidas outras subvencións para a mesma actuación procedentes de calquera administración ou ente público o privado, obrigándose a comunicar aquelas concedidas con data posterior á presentación da solicitude. k) Certificación dos datos bancarios da entidade solicitante. l) Certificación do secretario da asociación ou Declaración xurada de que se atopan ó corrente nas súas obrigas fiscais en xeral, e en concreto, co Concello de Neda, e coa seguridade social. As asociacións inscritas no Rexistro Municipal de Asociacións están exentas de presentar a documentación sinalada nos apartados g), h) e i), debendo presentar fotocopia do documento que acredite a súa inscrición. Se se apreciasen defectos de forma o documentación incompleta, requirirase a corrección o rectificación no prazo de dez días, arquivándose o expediente sen máis trámite de non efectuarse estas. As solicitudes de subvención deberán presentarse no Rexistro Xeral do Concello. As entidades interesadas poderán solicitar as subvencións no prazo de vinte días naturais, contados a partir do día seguinte á publicación da convocatoria no Boletín Oficial da Provincia. A concesión de subvencións corresponde á Xunta de Goberno Local, previa proposta dos concelleiros delegados na materia debidamente motivada, de acordo cos seguintes criterios: A contía da subvención que se concederá a cada unha das solicitudes, será o resultado de aplicar os criterios referidos e aplicar a seguinte fórmula: Sendo: T: A suma da puntuación total de tódalas entidades. E: A puntuación da entidade solicitante. O: O importe total da partida orzamentaria en euros. A contía da subvención estará en función do custo das actuacións presentadas, dos criterios de baremo e dos recursos con que conte para cubrir parcialmente os proxectos, e terá en todo caso un importe máximo non superior a 1.500 euros no caso de subvencións a entidades veciñais e culturais. As subvencións que se outorguen ó abeiro do establecido nas presentes bases serán compatibles con outras axudas para a mesma finalidade, calquera que sexa a súa procedencia, pero en ningún caso o importe da subvención poderá ser de tal contía que, illadamente ou en concorrencia con subvencións ou axudas doutras Administracións públicas ou doutros entes públicos ou privados, supere o custo total da actividade que vai a desenvolver a entidade beneficiaria. A porcentaxe subvencionable polo Concello poderá acadar o 100% do custo da actividade á que se aplique. Rematado o prazo de presentación de solicitudes, procederase polo departamento competente, a efectuar unha comparación ós efectos de establecer unha prelación entre as mesmas, de acordo cos criterios de valoración anteriormente fixados, elaborando unha proposta de concesión que se someterá ó órgano competente para a súa concesión. Posteriormente, o órgano municipal competente adoptará o acordo que proceda. A resolución da concesión será notificada ó interesado no prazo de tres meses, unha vez expirado o prazo de presentación de solicitudes. A falta de resolución expresa producirá efectos desestimatorios, e contra a desestimación expresa ou presunta poderán formularse os recursos que procedan. O importe da subvención en ningún caso poderá ser de tal contía que, en concorrencia con subvencións ou axudas doutros organismos públicos ou privados, supere o custo total da actividade a desenvolver pola entidade beneficiaria. Son obrigas do beneficiario: - Realizar os investimentos que fundamentaron a concesión da subvención e acreditar a súa realización. - Xustificar o cumprimento dos requisitos, así como a realización do investimento e o cumprimento da finalidade que determinen a concesión da subvención. - Utilizar, con carácter xeral, formas de pagamento a terceiros/as que poidan acreditar mediante documento expedido por unha entidade financeira, no que quede identificada a persoa ou entidade beneficiaria, o importe e a data de pagamento. Só excepcionalmente poderá utilizarse o pagamento en metálico cando o importe sexa inferior a 150,00€. O incumprimento desta disposición, para algún gasto, implicará que este gasto se considere “non subvencionable”, de conformidade ecos artigos 72.2, 75.2 e 89 do RDLXS e en relación cos artigos 31.2 e 37 da LXS. - Destinar a subvención exclusivamente ós fins para os que foi concedida, quedando expresamente prohibida calquera alteración do destino non autorizada polo Concello. - O sometemento ás actuacións de comprobación do Concello da efectiva realización das actividades para as que se concede a subvención. - Comunicar ó órgano concedente a obtención doutras subvencións ou recursos que financien as actividades subvencionadas. - Facilitar canta información sexa requirida polo Concello, polo Tribunal de Contas ou a intervención municipal. - Acreditar que está ó corrente das súas obrigas fiscais co Concello, das súas obrigas tributarias e fronte á Seguridade Social, situación a primeira que se apreciará de oficio por este Concello, sen prexuízo da esixencia da certificación neste senso polo secretario da asociación. En todo caso, a entidade poderá autorizar ao Concello para obter as certificacións das administracións tributarias correspondentes e da Tesourería da Seguridade Social nas que acredite que a entidade está ao corrente nas súas obrigas tributarias e coa Seguridade Social no momento de recoñecer as obrigas e ordenar o pagamento. - Dispoñer dos libros contables e demais documentos debidamente auditados nos termos da lexislación mercantil. - Conservar os documentos xustificativos da aplicación dos fondos recibidos. - Sinalar en todo tipo de publicidade que a actuación subvencionada conta co financiamento do Concello de Neda. - Proceder ó reintegro dos fondos recibidos nos supostos contemplados no artigo 37 da lei 38/2003, xeral de subvencións. O prazo de xustificación das subvencións será de dous meses a partires da súa concesión e, en todo caso, antes do 31 de maio do ano seguinte, salvo que se solicitase e fose concedida prórroga. Se non se presentase a xustificación dentro do prazo (inicial ou prorrogado) por resolución da Alcaldía, iniciarase o expediente de anulación do correspondente compromiso, ou de reintegro das cantidades percibidas e non xustificadas. Para o cobro das subvencións as entidades presentarán a seguinte documentación: - Certificación do secretario/a da entidade co visto e prace do presidente/a que acredite o cumprimento dos investimentos solicitados e as subvencións obtidas doutros organismos ou entidades para os mesmos conceptos, ou declaración de non ter outras subvencións públicas ou privadas para o mesmo obxecto. - Facturas dos investimentos, debendo alcanzar como mínimo o importe da subvención concedida. Deberán constar asinadas polo representante da entidade beneficiaria, acreditando deste xeito a súa recepción. Unicamente se admitirán xustificantes de gastos correspondentes a investimentos realizados entre o 1 de xaneiro e o 31 de decembro de 2021. - Fotografías dos investimentos. - Declaración do cumprimento da obriga de facer constar a colaboración do Concello de Neda en toda a información que fixera sobre os investimentos e as actividades culturais ou deportivas directamente relacionadas co investimento subvencionado. Para os efectos de xustificar os gastos e coa finalidade de exceptuar o artigo 31.2 da Lei xeral de subvencións, entenderase que o gasto está realizado coa achega da documentación sinalada na base anterior. Á vista da documentación xustificativa presentada (e logo dos informes previos, de ser o caso, da unidade xestora) despois da súa fiscalización, o órgano competente valorará o cumprimento dos investimentos subvencionados e, se a documentación é correcta, procederase ao pagamento da subvención. Para a valoración do cumprimento da finalidade básica da subvención, terase en conta o seguinte: a) No caso de que se xustifique gasto polo 100% do orzamento subvencionado para xustificar, aboarase a totalidade da subvención. b) No caso de que se xustifique gasto inferior ao 100%, o importe da subvención reducirase proporcionalmente ós gastos non xustificados correctamente. No caso de que a documentación xustificativa fose incorrecta ou insuficiente, darase un prazo de dez días para a súa corrección. Pasado o dito prazo sen que a entidade interesada atenda o requirimento, entenderase que desiste do seu pedimento, ditándose resolución da perda do dereito ao cobro. O Concello de Neda poderá requirir da entidade beneficiaria a documentación que estime pertinente para os efectos de comprobar o cumprimento da finalidade da subvención. O pago da subvención efectuarase mediante ingreso na conta sinalada pola entidade. No prazo máximo de un mes dende que o Concello realizara o ingreso da subvención na conta bancaria indicada pola entidade beneficiaria, a entidade deberá presentar no rexistro do Concello os xustificantes acreditativos dos pagos realizados a favor das empresas emisoras das facturas presentadas como xustificantes da subvención municipal concedida. No caso contrario, o dito gasto considerarase como non válido para os efectos de xustificación da subvención. Procederá o reintegro do total ou parte das cantidades percibidas dende o momento do pago da subvención, nos casos previstos nos artigos 36 e 37 da lei 38/2003, xeral de subvencións. Os beneficiarios das subvencións quedarán sometidos ás responsabilidades e réxime sancionador establecido nos capítulos I e II do título IV da lei 38/2003, xeral de subvencións, e no artigo 40 do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, e demais normas concordantes: Lei orgánica 2/1982, do 12 de maio, do Tribunal de Contas e Lei ordinaria do Consello de Contas de Galicia. As sancións procedentes serán acordadas e impostas pola Alcaldía. O que se publica para os efectos previstos na lexislación citado, facendo constar que contra a aprobación definitiva poderá interpoñerse recurso contencioso administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Neda, a 15/12/2021. O Alcalde Asdo.: Ángel Alvariño Saavedra